Mindaugas Peleckis
Mindaugas Peleckis (1975 m. rugsėjo 12 d. Šiauliuose – 2023 m. balandžio 17 d. Vilniuje) – lietuvių poetas, prozininkas, publicistas, religijos ir mitologijos tyrinėtojas, vertėjas. Rašyti pradėjo dar būdamas paauglys ir pirmą savo kūrybos knygą „Vienaragis: eilėraščiai, pasakos, fantastika“ išleido penkiolikos. Parašė iš viso 15 knygų, dar šešias – kartu su kitais autoriais. Liko neužbaigtos trys knygos – poezijos rinkiniai „Nuliūdę, nušvitę, nuėję“, „Žmogus už brūkšnio“ bei studija „Kalbų ekologija. Kalba ir žmogus XXI a.: poliglotai, nykstančios kalbos ir jų gaivintojai“. Buvo poliglotas, Tarptautinės hiperpoliglotų asociacijos narys.